samsung
విదేశీ విపణిలో శాంసంగ్‌గెలాక్సీ ఎస్‌8
ముంబై: ప్రపంచంలోనే అతిపెద్ద స్మార్ట్‌ ఫోన్‌ తయారీ కంపెనీ శాంసంగ్‌ తన ప్రతష్టాత్మక గెలాక్సీ ఎస్‌8ను న్యూయార్క్‌ మార్కెట్‌లో విడు దల చేస్తోంది. గెలాక్సీ ఎస్‌7లో చోటుచేసుకున్న సంక్షోభం నుంచి గట్టెక్కేందుకు కంపెనీ యాపిల్‌ ఐఫోన్‌కు ధీటుగా ఎస్‌8ను విడుదలచేస్తోంది. అమె రికా మార్కెట్‌లో వీటిధరలు 900నుంచి 1000 డాలర్లవరకూ ఉంటుందని అంచనా. కంపెనీ వైస్‌ ఛైర్మన్‌ లీజేయాంగ్‌ను అరెస్టుచేయడం, లంచాలివ్వ చూపారన్న ఆరోపణలతో ఆయన్ను విచారణ అధికారులు ప్రశ్నించడం వంటి వాటితో శాంసంగ్‌ప్రతిష్ట అంతర్జాతీయంగా కొంత మసకబారింది. ఎస్‌7 ఫోన్లు పేలిపోతున్న సంఘటనలు కూడా కంపెనీ ప్రతిష్టను దెబ్బతీసాయి. వీటి నుంచి బైటపడేందుకు వీలుగా గెలాక్సీ ఎస్‌8ను మార్కెట్‌కు తెస్తోంది. ఈ కొత్తఫోన్‌ శాంసంగ్‌కు అతిపెద్ద పరీక్ష వంటిదని అమెరికా ఆన్‌లైన్‌ సర్వేసంస్థలు విశ్లేషిస్తున్నాయి. కంపెనీ మాత్రం ఎస్‌8 విడుదల ఒక కొత్తయుగానికి నాందిపలికినట్లయిందని వివరించింది. ఎస్‌7 కంటే మరింత పెద్దదిగా ఎస్‌8 ఉంటుంది. ఎస్‌7 5.8 అంగులాల డిస్‌ప్లే ఉండేది. ప్రస్తుతం కొత్తఫోన్‌ అంతకంటే పెద్దసైజులో ఉంటుంది. పింగర్‌్‌ప్రింట్‌ స్కానర్‌తో హోమ్‌బటన్‌ను మార్చారు. ఐరిస్‌ స్కానర్‌ కూడా ఉంది. అలాగే ధ్వని ఆధారిత డిజిటల్‌ అసిస్టెంట్‌ బిక్స్‌బైను కూడా ఈ ఫోన్‌లో అమర్చింది.